Procesul verbal al şedinţei din data de 31.05.2018

Şedinţa a fost condusă de Manager General  Dr. Grasu Alis,
În deschidere s-a reamintit că săptămâna viitoare se va desfășura procesul de reautorizare a serviciului de ambulanță, drept pentru care personalul a fost îndemnat ca în continuare să-și respecte cu strictețe îndatoririle de servici pentru ca reautorizarea să fie obținută cu succes.
A fost amintit faptul că un angajat SABIF a facut infarct chiar în curtea stației centrale, în timpul serviciului, caz în care a intervenit un medic de serviciu, situatia a avut un final fericit.. Legat de acest fapt a fost făcută recomandarea de schimbare a atitudinii intercolegiale a unor angajați care atunci când au observat că unui coleg îi este rău l-au criticat zicându-i că se odihnește în loc să se intereseze de starea de sănătate a acestuia. Astfel, toți angajații SABIF trebuie să se comporte ca o mare familie, cu grijă față de cei din jurul lor, colegi sau pacineți. 
[bookmark: _GoBack]Doamna Manager a propus ca, pentru respectarea echitabilității orelor de program, lunar să se facă rotirea turelor față de începerea și terminarea orelor de lucru. Astfel că personalul care iși începe tura la orele 7:00, respectiv 19:00 luna următoare va începe programul la orele 8:00, respectiv 20:00 și viceversa. 
În vederea participării SABIF la Conferința Națională de Medicină de Urgență din anul acesta personalul medical a fost sfătuit să pregătească subiecte actuale pentru tematica conferinței.
S-a reamintit obligativitatea unei atitudini corespunzătoare la locul de muncă privind atitudinea față de pacient.
S-au discutat problemele administrative ale substațiilor. 
	Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
	În finalul şedinţei caietele de control de la microstaţii au fost vizate de Managerul General. 

